CELEX: 32022R1039
Language: mt
Date: 2022-06-29 00:00:00
Title: Regolament ta’ Implimentazzjoni tal-Kummissjoni (UE) 2022/1039 tad-29 ta’ Ġunju 2022 li jistabbilixxi regoli għall-applikazzjoni tar-Regolament (UE) Nru 978/2012 tal-Parlament Ewropew u tal-Kunsill rigward is-sospensjoni għas-sena 2023 ta’ ċerti preferenzi tariffarji mogħtija lil ċerti pajjiżi benefiċjarji tal-SĠP

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 173/58
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/1039
         tad-29 ta’ Ġunju 2022
         li jistabbilixxi regoli għall-applikazzjoni tar-Regolament (UE) Nru 978/2012 tal-Parlament Ewropew u tal-Kunsill rigward is-sospensjoni għas-sena 2023 ta’ ċerti preferenzi tariffarji mogħtija lil ċerti pajjiżi benefiċjarji tal-SĠP
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b’mod partikolari l-Artikolu 8(3) tiegħu,
         Wara li kkonsultat il-Kumitat tal-Preferenzi Ġeneralizzati, fis-sens tal-Artikolu 39 tar-Regolament (UE) Nru 978/2012,
         Billi:
         
                     (1)
                  
                  
                     Skont l-Artikolu 8(1) tar-Regolament (UE) Nru 978/2012, il-preferenzi tariffarji tal-arranġament ġenerali tal-iskema ġeneralizzata ta’ preferenzi (SĠP) għandhom jiġu sospiżi fir-rigward ta’ prodotti ta’ taqsima tal-SĠP li joriġinaw f’pajjiż benefiċjarju tal-SĠP meta l-valur medju tal-importazzjonijiet mill-Unjoni ta’ dawn il-prodotti għal tliet snin konsekuttivi minn dak il-pajjiż benefiċjarju tal-SĠP jaqbeż il-limiti elenkati fl-Anness VI ta’ dak ir-Regolament.
                  
               
                     (2)
                  
                  
                     F’konformità mal-Artikolu 8(2) tar-Regolament (UE) Nru 978/2012 u fuq il-bażi ta’ statistika dwar il-kummerċ fir-rigward tas-snin kalendarji 2015-2017, ir-Regolament ta’ Implimentazzjoni tal-Kummissjoni (UE) 2019/249 (2) stabbilixxa l-lista tat-taqsimiet tal-prodotti li għalihom il-preferenzi tariffarji ġew sospiżi mill-1 ta’ Jannar 2020 sal-31 ta’ Diċembru 2022.
                  
               
                     (3)
                  
                  
                     Skont l-Artikolu 8(3) tar-Regolament (UE) Nru 978/2012, kull tliet snin il-Kummissjoni għandha tirrieżamina din il-lista u tadotta att ta’ implimentazzjoni li jissospendi jew jistabbilixxi mill-ġdid il-preferenzi tariffarji.
                  
               
                     (4)
                  
                  
                     Billi r-Regolament (UE) Nru 978/2012 għandu jiskadi fil-31 ta’ Diċembru 2023, il-lista riveduta jenħtieġ li tapplika għal sena mill-1 ta’ Jannar 2023. Il-lista hija bbażata fuq statistika dwar il-kummerċ fir-rigward tas-snin kalendarji 2018-2020 kif disponibbli fl-1 ta’ Settembru 2021 u tqis l-importazzjonijiet mill-pajjiżi benefiċjarji tal-SĠP elenkati fl-Anness II tar-Regolament (UE) Nru 978/2012 kif applikabbli f’dik id-data. Madankollu, ma tqisx il-valur tal-importazzjoni minn benefiċjarji tal-SĠP li mill-1 ta’ Jannar 2023 mhumiex se jibqgħu jibbenefikaw mill-preferenzi tariffarji skont l-Artikolu 4(1)(b) tar-Regolament (UE) Nru 978/2012,
                  
               ADOTTAT DAN IR-REGOLAMENT:
         
            Artikolu 1
            Il-preferenzi tariffarji msemmija fl-Artikolu 7 tar-Regolament (UE) Nru 978/2012 huma sospiżi fir-rigward tal-pajjiżi benefiċjarji tal-SĠP kkonċernati, fir-rigward tal-lista ta’ prodotti tat-taqsimiet tal-SĠP stabbiliti fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2023 sal-31 ta’ Diċembru 2023.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 303, 31.10.2012, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2019/249 tat-12 ta’ Frar 2019 li jissospendi l-preferenzi tariffarji għal ċerti pajjiżi benefiċjarji tal-SPĠ fir-rigward ta’ ċerti sezzjonijiet tal-SPĠ f’konformità mar-Regolament (UE) Nru 978/2012 tal-Parlament Ewropew u tal-Kunsill li japplika skema ta’ preferenzi tariffarji ġeneralizzati (ĠU L 42, 13.2.2019, p. 6).
      
      
         
            ANNESS
            Il-lista tat-taqsimiet tal-SĠP li fir-rigward tagħhom ġew sospiżi l-preferenzi tariffarji msemmija fl-Artikolu 7 tar-Regolament (UE) Nru 978/2012 fir-rigward ta’ pajjiż benefiċjarju kkonċernat tal-SĠP:
            
                        
                           Kolonna A: Isem il-pajjiż
                        
                           Kolonna B: Taqsima tal-SĠP (l-Artikolu 2(j) tar-Regolament tal-SĠP)
                        
                           Kolonna C: Deskrizzjoni
                     
                  
                        A
                     
                     
                        B
                     
                     
                        C
                     
                  
                        L-Indja
                     
                     
                        S-6a
                     
                     
                        Sustanzi kimiċi organiċi u inorganiċi
                     
                  
                        S-7a
                     
                     
                        Plastiks u oġġetti magħmulin minnhom
                     
                  
                        S-8b
                     
                     
                        Oġġetti tal-ġilda; ferijiet u fer artifiċjali
                     
                  
                        S-11a
                     
                     
                        Tessuti
                     
                  
                        S-13
                     
                     
                        Oġġetti tal-ġebla, ġibs, siment, asbestos, mika jew materjali simili; prodotti taċ-ċeramika; ħġieġ u oġġetti tal-ħġieġ
                     
                  
                        S-14
                     
                     
                        Perli u metalli prezzjużi
                     
                  
                        S-15a
                     
                     
                        Ħadid, azzar u oġġetti tal-ħadid u tal-azzar
                     
                  
                        S-15b
                     
                     
                        Metalli komuni (eskluż il-ħadid u l-azzar), oġġetti ta’ metalli komuni (esklużi l-oġġetti tal-ħadid u tal-azzar)
                     
                  
                        S-16
                     
                     
                        Makkinarju u għodod mekkaniċi; Makkinarju u tagħmir elettriku u partijiet tagħhom
                     
                  
                        S-17a
                     
                     
                        Lokomotivi tal-ferrovija jew tat-tramm, vetturi ferrovjarji
                     
                  
                        L-Indoneżja
                     
                     
                        S-1a
                     
                     
                        Annimali ħajjin u prodotti tal-annimali, eskluż il-ħut
                     
                  
                        S-3
                     
                     
                        Żjut tal-annimali jew żjut veġetali, xaħmijiet u xama’
                     
                  
                        S-5
                     
                     
                        Prodotti minerali
                     
                  
                        S-9a
                     
                     
                        Injam u oġġetti tal-injam; karbonju tal-injam
                     
                  
                        Il-Kenja
                     
                     
                        S-2a
                     
                     
                        Pjanti ħajjin u prodotti mill-florikultura